बृहत्संहिता/अध्यायः ३१
३१ दिग्दाहलक्षणाध्यायः 
 दाहो दिशां राजभयाय पीतो देशस्य नाशाय हुताशवर्णः ।	
 यश्चारुणः स्यादपसव्यवायुः सस्यस्य नाशं स करोति दृष्टः ।।	३१.०१ ।। 
यो +अतीव दीप्त्या कुरुते प्रकाशं	
छायां अपि व्यञ्जयते +अर्कवद्यः ।	
च्राज्ञो महद्वेदयते भयं स	
शस्त्रप्रकोपं क्षतजानुरूपः ।।	३१.०२ ।। 
प्राक्क्षत्रियाणां सनरेश्वराणां	
प्राग्दक्षिणे शिल्पिकुमारपीडा ।	
याम्ये सहौग्रैः पुरुषैस्तु वैश्या	
दूताः पुनर्भूप्रमदाश्च कोणे ।।	३१.०३ ।। 
पश्चात्तु शूद्राः कृषिजीविनश्च	
चौरास्तुरङ्गैः सह वायुदिक्स्थे ।	
पीडां व्रजन्त्युत्तरतश्च विप्राः	
पाखण्डिनो[क्.पाषण्डिनो] वाणिजकाश्च शार्व्याम् ।।	३१.०४ ।। 
नभः प्रसन्नं विमलानि भानि	
प्रदक्षिणं वाति सदागतिश्च ।	
दिशां च दाहः कनकावदातो	
हिताय लोकस्य सपार्थिवस्य ।।	३१.०५ ।।